Segédanyagok a 39. számhoz

Készítette: Jordánné Kérész Anna

Malomkerék

*Jámborné Balog Tünde: Csudamalom, szélmalom*

Bevezető, a cikk olvasása előtt

1. Mire használhatjuk a szél erejét? (Vitorlás hajó, szélmalom, hőlégballon, lufi…)
2. Hol találhatunk még szélmalmot Magyarországon? (Alföld, skanzenek…)
3. Láttatok-e már belülről is szélmalmot (Bakony: Tés), Ópusztaszer…)
4. Melyik országban találhatunk sok szélmalmot? (Hollandia)

Képek: Papdi Balázs fotói malmokról.

Ruisdale, Delft festők képei malmokról

Szövegfeldolgozás a cikk olvasása után:

1. Gyűjtsétek ki a szövegből, mi mindent őrölhettek a mitikus malmok? (arany, béke, háború, pusztulás, szerencse, hal, só, gyöngy, selyem, bánat)
2. Milyen típusú a szélerőművekben felhasznált energia? (megújuló energiaforrás)
3. Mire használják még az őrlésen kívül a szélmalmokat? (vízszivattyúzás, szélturbina: villanyáram termelés)

Szómagyarázat (a szélmalomban használták)

1. Mi a jelentése a rosta szónak? (Szita; szemcsés anyag tisztítására való eszköz, ami dróthálóból készült.)
2. Mi a jelentése a garat szónak? (A malom tölcsérszerű része, amelybe az őrlendő gabona kerül.)

Ének

Ismertek-e még a szövegben említett két dalon kívül malommal kapcsolatos éneket? ( A part alatt, Elmentem a malomba, Dunaparton van egy malom, A Duna, a Tisza zavarodik, a molnár házasodik…)

Alsó tagozat

1. A part alatt dal 5 versszakának helyes sorrendbe rendezése.
2. Melyik híres regényben van fontos szerepe a szélnek? (Óz, a nagy varázsló, A csudálatos Mary…)
3. Miről nevezik el a szeleket? (hurrikán-női név, égtájak: ahonnan fúj)
4. Torna: óra elejei bemelegítés (malom)

* Kar magastartásban. Végezzenek malomkörzést előre (szellő fúj).(Feltámad a szél): gyorsítsanak (Orkán kerekedik): még gyorsabban. (Megfordul a szél): malomkörzés hátrafele.

(Malom szélirányba fordítása): Törzsfordítással balra malomkörzés előre. Malomkörzés középen. Törzsfordítással jobbra malomkörzés előre. (Átváltás vízimalomra): mellkas előtt alkar körzés.